|  |  |
| --- | --- |
| **…………………. GOLFKLUBB** | Dato |
| Sak:  **INSTRUKS FOR ANSVARLIG FOR POLITIATTESTORDNINGEN** | Side  x av y |

### Bakgrunn

Idrettsstyret har vedtatt at alle idrettslag skal innhente politiattest for personer som skal utføre oppgaver for laget (klubben) som innebærer et tillits- eller ansvarsforhold overfor mindreårige eller mennesker med utviklingshemming. Dette omfatter både personer som skal påta seg nye oppdrag for laget/klubben og personer som er i et løpende oppdrags-/ansettelsesforhold for laget.

### Målsetning/formål

Idretten skal være et trygt sted å være for alle, særlig for barn. Innføringen av politiattester er et virkemiddel for å begrense muligheten for seksuelle overgrep innen idretten.

### Organisering

Rapporterer til: Styrets leder.

Bemanning: En person samt en vararepresentant, skal oppnevnes som ansvarlig for håndtering av saker knyttet til politiattester. Dette skal enten være to styremedlemmer eller et styremedlem og daglig leder. Begge kjønn skal være representert. Begge representanter har taushetsplikt.

Funksjonstid: Ett år.

Oppnevnt av: Styret.

### Arbeidsoppgaver

* Sørge for at det informeres om ordningen på klubbens hjemmeside, inkl navn og kontaktinfo på personene som skal håndtere ordningen.
* Sørge for at det blir fastsatt hvilke oppgaver og hvilke personer som er omfattet av ordningen.
* Informere aktuelle personer om at de må ha politiattest, og sende inn søknad om politiattest til politiet. Søknaden må undertegnes av søker og styreoppnevnt. Attesten sendes fra politiet til den enkelte søker.
* Politiattest skal fremvises for den styreoppnevnte, evt. vararepresentant.
* Den styreoppnevnte skal skriftlig føre oversikt over hvilke personer som på hvilket tidspunkt har fremvist politiattest uten merknad. Opplysningene må oppbevares på en forsvarlig måte. Selve attesten beholdes av søkeren.
* Klubben skal ikke gi oppgaver som innebærer et tillits- eller ansvarsforhold overfor mindreårige eller mennesker med utviklingshemming til personer som ikke fremviser politiattest eller som har anmerkninger på attesten. Man kan heller ikke gjøre dette mens man venter på behandlig av en søknad.

### Eventuell «godtgjørelse»

I henhold til klubbens retningslinjer for styremedlemmer/daglig leder.

**Ressurser:**

Budsjetterte kostnader for å kunne delta på relevante kurs og samlinger for kompetanseheving og erfaringsutveksling på området.

**Henvisninger:**

* Virksomhetsplan for ……………. Golfklubb (1)
* Sportslig Plan (2)
* Organisasjonsplan (3)
* Klubben kan kontakte Norges idrettsforbund for råd og veiledning på tlf 800 30 630 eller e-post [politiattest@idrettsforbundet.no](mailto:politiattest@idrettsforbundet.no).
* Mer informasjon og nedlasting av skjema på [idrett.no/politiattester](http://www.nif.no/tema/politiattest/Sider/politiattest.aspx).